**Javna** **agencija za knjigo Republike Slovenije (v nadaljevanju: JAK)** na podlagi Zakona o Javni agenciji za knjigo Republike Slovenije (Uradni list RS, št. 112/07, 40/12 – ZUJF in 63/13), Zakona o uresničevanju javnega interesa za kulturo (Uradni list RS, št. 77/07 – UPB1, 56/08, 4/10, 20/11, 111/13 in 68/16), Pravilnika o izvedbi postopkov javnega poziva in javnega razpisa s področja knjige (Uradni list RS, št. 107/15) ter Pravilnika o strokovnih komisijah Javne agencije za knjigo Republike Slovenije (Uradni list RS, št. 73/16) **objavlja¸**

**Javni razpis za sofinanciranje razvoja in uveljavljanja literarnih festivalov in literarnih prireditev**

**v mednarodnem prostoru**

(v nadaljevanju: JR8–INT–2017)

1. **Naziv in sedež naročnika**

Javna agencija za knjigo Republike Slovenije, Metelkova 2b, Ljubljana.

1. **Predmet in področje javnega razpisa**

Predmet javnega razpisa JR8–INT–2017 je izbor izvajalcev in sofinanciranje kulturnih projektov oz. aktivnosti, ki so namenjene razvoju in uveljavljanju literarnih festivalov in literarnih prireditev v mednarodnem prostoru.

Razpis je namenjen dvigu prepoznavnosti kakovostnih kulturnih programov s področja knjige v tujini, zlasti literarnih festivalov in literarnih prireditev, njihovi mednarodni promociji, razvoju kompetenc kulturnih producentov za uspešen nastop v okviru projekta Slovenija, častna gostja frankfurtskega knjižnega sejma, krepitvi povezav med kulturnimi producenti in tujimi partnerji, mreženju in krepitvi povezav med področjema knjige ter (kulturnega) turizma doma in v tujini.

1. **Cilji javnega razpisa in omejitev števila v sofinanciranje sprejetih prijaviteljev**

JAK bo v okviru tega javnega razpisa izbrala in sofinancirala kulturne projekte oz. aktivnosti v skladu z naslednjimi dolgoročnimi cilji:

* spodbujanje povezovanja in vključevanja slovenskih kulturnih producentov v mednarodne mreže in projekte,
* spodbujanje različnih oblik mednarodnega sodelovanja v okviru literarnih festivalov in prireditev,
* spodbujanje promocije in uveljavljanja slovenskih literarnih festivalov in literarnih prireditev v mednarodnem prostoru, s tem pa tudi slovenske literarne ustvarjalnosti,
* krepitvi potencialov za uspešno izvedbo projekta Slovenija, častna gostja mednarodnega knjižnega sejma v Frankfurtu,
* povezovanje kulturnih vsebin s turizmom.

JAK bo v okviru razpisa za sofinanciranje izbrala predvidoma največ pet (5) kulturnih projektov.

1. **Obdobje sofinanciranja, okvirna vrednost javnega razpisa, izvedba postopkov sofinanciranja, obdobje za porabo sredstev ter sprememba ali prekinitev sofinanciranja**

Na tem javnem razpisu izbrani prijavitelji bodo dodeljena sredstva prejeli za sofinanciranje kulturnega projekta oz. aktivnosti, ki bodo izvedene v letu 2017.

Okvirna vrednost razpoložljivih sredstev, namenjenih za predmet javnega razpisa, znaša predvidoma 50.000 EUR.

Sredstva, dodeljena v okviru tega razpisa, morajo biti porabljena v letu 2017 oz. v plačilnih rokih, kot jih določata veljavni zakon o izvrševanju proračuna Republike Slovenije ter pogodba o sofinanciranju.

JAK si pridržuje pravico, da ne razdeli vseh okvirno določenih sredstev tega javnega razpisa.

JAK bo v prvi fazi izvedbe javnega razpisa preverila izpolnjevanje razpisnih pogojev prijaviteljev, v drugi fazi bo pristojna strokovna komisija vloge prijaviteljev ovrednotila po razpisnih kriterijih, nato bo JAK izdala odločbe.

Če JAK na podlagi rednega ali izrednega nadzora sofinanciranega kulturnega projekta oz. aktivnosti ugotovi, da je bila izvedba neskladna s prijavno vlogo ali pogodbo, pomanjkljiva ali na neustrezni ravni, da se dejanski stroški razlikujejo od navedenih v prijavni dokumentaciji oziroma sklenjeni pogodbi o sofinanciranju, ali da prijavitelj ni upošteval v pogodbi določenih drugih obveznosti, lahko JAK zahteva delno ali celotno vračilo že izplačanih sredstev z zakonitimi obrestmi, pri čemer lahko prekine sofinanciranje na javnem razpisu izbranega kulturnega projekta.

Če se v času izvedbe postopkov tega javnega razpisa obseg sredstev, ki je v proračunu JAK predviden za financiranje tega razpisa, zmanjša do takšne mere, da ne zagotavlja izpolnitve ciljev razpisa, lahko JAK postopek razpisa ustavi, v primeru že izdanih odločb izda nadomestne odločbe, s katerimi ustrezno spremeni odločitev o sofinanciranju kulturnih projektov oziroma spremeni ali prekine že sklenjene pogodbe o sofinanciranju kulturnih projektov.

Vsa tveganja pri izvajanju kulturnega projekta oz. aktivnosti pred izdajo odločbe in podpisom pogodbe o sofinanciranju izbranega kulturnega projekta nosi njegov izvajalec.

1. **Upravičeni stroški in finančna uravnoteženost**

Prijava mora vključevati načrtovano finančno konstrukcijo kulturnega projekta oz. aktivnosti prijavitelja, ki prikazuje vse prihodke in odhodke, nujno potrebne za izvedbo. Predstavljena finančna konstrukcija mora biti uravnotežena in dovolj podrobna, da omogoča identifikacijo, spremljavo in nadzor.

Upravičeni stroški so stroški, nastali pri aktivnostih, ki so povezane s projektom, sprejetim v sofinanciranje, so v skladu s predmetom in namenom razpisa, opredeljeni v prijavi prijavitelja, skladni z načeli dobrega finančnega poslovanja, zlasti glede cenovne primernosti in stroškovne učinkovitosti, dejansko nastali, so prepoznavni in preverljivi, podprti z izvirnimi verodostojnimi dokazili ter niso in ne bodo financirani iz drugih javnih virov.

Donacije, druge nefinančne prihodke in nefinančne vložke soorganizatorjev, ki povečujejo skupno vrednost kulturnega projekta, je potrebno napovedati v prijavi.

Kot upravičeni stroški se priznajo vrednosti stroškov, izkazane na računu, vendar brez obračunanega davka na dodano vrednost (DDV). Upošteva se neto vrednost računa, razen v primeru, ko prijavitelj ne more odbiti celotnega DDV. V tem primeru se kot strošek prizna tudi del DDV, ki si ga prijavitelj ne more povrniti (Zakon o davku na dodano vrednost, Uradni list RS, št. 10/2010 – UPB2, 85/2010).

JAK sofinancira le upravičene stroške, ki so nastali od 1. 1. 2017 dalje.

Če bo JAK ugotovila, da je upravičenec prejel sredstva ali pa so mu bila odobrena za isti namen tudi iz drugih virov, se lahko pogodba o sofinanciranju razdre, JAK pa lahko od prijavitelja zahteva povrnitev vseh neupravičeno prejetih sredstev s pripadajočimi obrestmi od dneva nakazila do dneva vračila sredstev (velja načelo prepovedi dvojnega financiranja istega stroška).

Finančna uravnoteženost pomeni:

* uravnoteženost upravičenih stroškov z obsegom in vsebino kulturnega projekta oz. aktivnosti (zlasti glede cenovne primernosti in stroškovne učinkovitosti),
* da so prihodki enaki odhodkom.

Če JAK v fazi nadzora ugotovi, da stroški niso uravnoteženi glede cenovne primernosti in stroškovne učinkovitosti, lahko zahteva vračilo sredstev.

**Med upravičene stroške (A+B+C) sodijo** stroški, neposredno povezani z izvedbo kulturnega projekta oz. načrtovanih aktivnosti, in sicer:

Sklop A: stroški udeležencev mednarodnega dela kulturnega projekta (avt. honorar, potni stroški, nastanitve, prehrana…);

Sklop B: stroški promocije kulturnega projekta v tujini oz. za tuje obiskovalce, priprave promocijskih in informacijskih orodij ter promocijskega gradiva v tujem jeziku;

Sklop C: drugi stroški prijavitelja, ki so neposredno povezani s cilji tega javnega razpisa.

Sklop C ne sme presegati petdeset (50) odstotkov skupne vrednosti upravičenih stroškov.

Med upravičene stroške ne sodi nakup osnovne opreme.

1. **Pogoji za sodelovanje na javnem razpisu JR8–INT–2017**
	1. **Razpisni pogoji**

Prijavitelji morajo izpolnjevati naslednje razpisne pogoje:

* da so organizacije, registrirane za opravljanje kulturne dejavnosti v Republiki Sloveniji in/ali zamejstvu, ki na področju organizacije literarnih festivalov in literarnih prireditev delujejo najmanj pet (5) let;
* da prijavljajo kulturni projekt oz. aktivnosti, ki bodo v celoti realizirane v letu 2017,
* da ne prijavljajo vsebin ali delov vsebin (istih stroškov), ki so sofinancirane na drugih razpisih JAK,
* da prijavljajo kulturne projekte oz. aktivnosti, ki vključujejo tudi goste iz tujine (avtorje, strokovnjake, kulturne producente, novinarje …) in imajo mednarodno programsko in promocijsko razsežnost,
* da imajo v času prijave na ta razpis izpolnjene vse pogodbene obveznosti oziroma urejena medsebojna razmerja z JAK,
* da za isti kulturni projekt (v celoti ali delu)poda vlogo le en prijavitelj,
* da se z istim kulturnim projektom na ta javni razpis prijavljajo samo enkrat,
* da prijavljajo največ dva (2) kulturna projekta,
* da je finančna konstrukcija uravnotežena in pripravljena skladno z določbami točke 5 besedila tega razpisa (preverljivost, natančnost, uravnoteženost, cenovna primernost, izvirna dokazila),
* da pri prijavi na javni razpis upoštevajo vsebine, navedene v točkah 2 in 3, in upravičene stroške, navedene v točki 5,
* da zaprošeni znesek sofinanciranja kulturnega projekta oz. aktivnosti ne presega sedemdeset (70) odstotkov skupne vrednosti upravičenih stroškov,
* da je vlogo podala upravičena oseba, da je bila vloga oddana pravočasno in skladno z navodilom o oddaji vloge iz besedila tega razpisa,
* da dovoljujejo objavo osebnih podatkov z namenom objave rezultatov razpisa na spletni strani JAK, skladno z Zakonom o dostopu do informacij javnega značaja (Uradni list RS, št. 51/06 – UPB2) in Zakonom o varstvu osebnih podatkov (Uradni list RS, št. 94/07 – UPB1),
* da nimajo omejitve poslovanja na podlagi Zakona o integriteti in preprečevanju korupcije (Uradni list RS, št. 69/11 – UPB),
* da je vloga v celoti napisana v slovenskem jeziku,
* da prijavitelj sprejema sodelovalno dolžnost pri posredovanju verodostojnih informacij ter vsebinske in finančne dokumentacije in se zavezuje, da bo sodeloval pri izvajanju vsebinskega in finančnega nadzora,
* da se prijavitelj zavezuje k vračilu dela ali celotnih sredstev na zahtevo JAK, če bo v postopkih nadzora JAK ugotovila nenamensko porabo proračunskih sredstev oz. preplačilo v odločbi in pogodbi določenega deleža upravičenih stroškov kulturnega projekta,
* da prijavitelj zagotavlja stabilne in ustrezno visoke vire financiranja (finančna sposobnost) za izvajanje vseh najavljenih aktivnosti v obdobju trajanja kulturnega projekta ter za njegovo sofinanciranje,
* da prijavitelj zagotavlja osebje z ustrezno visokimi strokovnimi kompetencami in kvalifikacijami, ki so potrebne za uspešno izvedbo prijavljenega kulturnega projekta (operativna sposobnost).

Prijavitelj poda izjavo o izpolnjevanju pogojev v predpisanem prijavnem obrazcu. Če JAK naknadno zahteva izvirnike potrdil o izpolnjevanju razpisnih pogojev po posameznih alinejah, jih mora prijavitelj dostaviti v zahtevanem roku.

1. **Kriteriji za ocenjevanje**

|  |  |  |
| --- | --- | --- |
|  | **Kriteriji** | **Točke** |
| **1.** | Reference prijavitelja, s poudarkom na kakovosti in odmevnosti kulturnih projektov – literarnih festivalov in literarnih prireditev v obdobju 2012 – 2016  | 10 |
| **2.** | Pomen in vloga kulturnega projekta oz. aktivnosti za uveljavitev slovenskih literarnih festivalov in literarnih prireditev v mednarodnem prostoru | 15 |
| **3.**  | Pomen in vloga kulturnega projekta za uspešno izvedbo projekta Slovenija, častna gostja frankfurtskega knjižnega sejma | 5 |
| **5.**  | Izvedljivost in inovativnost načrtovanih aktivnosti za krepitev povezav med kulturo ter turizmom (razvoj kulturno-turističnih produktov) | 10 |
|  | **Največje možno število točk** | **40** |

1. **Uporaba kriterijev in povzetek načina ocenjevanja**

Vloge bo po ocenjevalnih kriterijih vrednotila pristojna strokovna komisija JAK.

Kriteriji za ocenjevanje tega razpisa so ovrednoteni s točkami, pri čemer je pri posameznem kriteriju navedeno najvišje možno število točk.

Za sofinanciranje bodo izbrani tisti kulturni projekti, ki bodo v postopku vrednotenja po kriterijih ocenjeni višje.

Višina odobrenih sredstev za kulturni projekt je odvisna od obsega in finančne zahtevnosti kulturnega projekta ter sredstev, ki so namenjena razpisu, pri čemer med izbranimi kulturnimi projekti ni primerljivosti glede višine odobrenih sredstev v sorazmerju z višino prejetih točk.

Najnižje število točk za sprejetje kulturnega projekta v sofinanciranje je 30 (spodnji točkovni prag).

1. **Razpisni rok in način oddaje vlog**

Vloga mora biti izpolnjena na predpisanih razpisnih obrazcih in mora vsebovati vse obvezne priloge in podatke, določene v razpisni dokumentaciji.

Dokumentacija javnega razpisa je na voljo na spletni strani JAK [www.jakrs.si](http://www.jakrs.si). Dokumentacijo javnega razpisa lahko zainteresirani v roku javnega razpisa dvignejo v glavni pisarni JAK vsak delovnik med 10. in 12. uro.

Prijavitelji morajo v celoti izpolnjeno vlogo v predpisanem roku poslati s priporočeno pošto ali jo oddati osebno vsak delavnik med 10. in 12. uro na naslov: Javna agencija za knjigo RS, Metelkova 2b, 1000 Ljubljana.

Vlogo je treba oddati v zaprti kuverti in na sprednjo stran kuverte napisati »NE ODPIRAJ – VLOGA NA JAVNI RAZPIS JR8–INT–2017 «. Na hrbtni strani kuverte je obvezna navedba uradnega naziva in naslova prijavitelja.

Hkrati mora prijavitelj najkasneje tega dne prijavne obrazce **poslati po elektronski pošti na naslov: gp.jakrs@jakrs.si v tekstovnem dokumentu (npr. Word, Open Office),** zadeva/subject elektronskega sporočila pa naj vsebuje naziv javnega razpisa (JR8–INT–2017).

Za popolno se šteje vloga, ki je do izteka roka razpisa vložena **v pisni obliki in poslana po elektronski pošti.**

Prijava je vložena pravočasno, če jo JAK prejme, preden se izteče rok za vložitev prijav. Če se prijava pošlje priporočeno po pošti, se za dan, ko JAK prejme prijavo, šteje dan oddaje na pošto. Enako velja za prijavo, poslano na elektronski naslov, ki jo mora JAK prejeti, preden se izteče rok za vložitev prijav.

**Prijavitelj, ki na ta javni razpis prijavlja več kulturnih projektov (največ dva), mora** **posamično** **vlogo poslati v svoji, ločeni kuverti, in v ločenih e-mailih.**

Rok za zbiranje prijav prične teči na dan objave javnega razpisa v Uradnem listu RS in na spletni strani JAK dne **22. 9. 2017** ter traja doizteka zadnjega dne roka za oddajo vlog, ki je **23. 10. 2017.**

1. **Plačilo tarife ob prijavi na javni razpis**

Prijavitelji so skladno z določbami Tarife o izvajanju storitev Javne agencije za knjigo RS (Uradni list RS, št. 4/13 in 50/14) ob prijavi dolžni k vlogi priložiti potrdilo o plačilu tarife v višini 25 EUR. Če potrdilo ne bo priloženo, bo prijavitelj pozvan k dopolnitvi. Če po preteku roka za dopolnitev JAK ne bo prejela ustreznega potrdila, bo vloga zavržena kot nepopolna.

**10. Izpolnjevanje razpisnih pogojev, način obravnavanja vlog in odločanje o izboru**

Izpolnjevanje razpisnih pogojev ugotavlja komisija za odpiranje vlog, ki jo izmed zaposlenih na JAK imenuje direktor JAK.

Vloge, ki vsebinsko ne sodijo na razpisno področje in jih ni mogoče oceniti po kriterijih, navedenih v razpisnem besedilu, se zavržejo kot neupravičene.

Vloge, ki ne bodo izpolnjene v celoti in na originalnih, datiranih in podpisanih prijavnih obrazcih oz. ne bodo izpolnjene v skladu z zahtevami dokumentacije javnega razpisa, se bodo štele kot nepopolne.

JAK bo prijavitelje, katerih vloge bodo formalno nepopolne, pozvala, da jih v roku petih (5) dni po prejetju poziva dopolnijo. Če prijavitelji ne bodo dopolnili formalno nepopolnih vlog v zahtevanem roku, bodo vloge s sklepom o zavrženju izločene iz nadaljnje obravnave.

Za prepozne bodo štele vloge, ki ne bodo oddane priporočeno po pošti do vključno 23. 10. 2017 oz. do tega dne ne bodo v poslovnem času oddane v glavni pisarni JAK ter poslane na navedeni elektronski naslov. Nepravočasne vloge bodo izločene iz nadaljnje obravnave s sklepom o zavrženju.

Prijavitelji, ki ne bodo izpolnjevali v besedilu tega javnega razpisa navedenih splošnih in posebnih pogojev razpisa, bodo kot neupravičene osebe izločeni iz nadaljnje obravnave s sklepom o zavrženju.

JAK lahko v primeru naknadne ugotovitve o neizpolnjevanju pogojev in po že izdani odločbi o izboru spremeni odločitev in s prijaviteljem ne sklene pogodbe. Prav tako lahko v primeru naknadne ugotovitve o neizpolnjevanju pogojev ali pogodbenih obveznosti v času izvajanja nadzora razveže že sklenjeno pogodbo, v primeru že izplačanih sredstev pa zahteva povračilo dela ali celotnih sredstev.

JAK prijavne dokumentacije in prilog ne bo vračala prijaviteljem.

**Oddaja vloge pomeni, da se prijavitelj strinja s splošnimi in posebnimi pogoji ter kriteriji javnega razpisa.**

Pravočasne vloge in popolne vloge upravičenih oseb bodo predložene v obravnavo pristojni strokovni komisiji JAK.

O dodelitvi sredstev bo na podlagi poročila pristojne strokovne komisije JAK odločil direktor JAK z odločbo o sofinanciranju posameznega kulturnega projekta.

Odpiranje vlog bo potekalo predvidoma 25. 10. 2017 na sedežu JAK, Metelkova 2b, 1000 Ljubljana.

**11. Dokumentacija javnega razpisa**

Dokumentacija javnega razpisa obsega:

* besedilo javnega razpisa JR8–INT–2017,
* prijavna obrazca OBR1 in OBR2.

Prijavitelji morajo predložiti v celoti izpolnjeno naslednjo dokumentacijo razpisa:

* prijavni obrazec OBR1 Predstavitev kulturnega projekta z izjavami prijavitelja,
* prijavni obrazec OBR2 Finančna konstrukcija kulturnega projekta za leto 2017,
* obvezna priloga - dokazilo o plačilu tarife JAK, skladno s Tarifo za izvajanje storitev Javne agencije za knjigo Republike Slovenije (UL RS, št. 4/13 in 50/14).
1. **Dodatne informacije**

Dodatne informacije so na voljo na spletni strani JAK [www.jakrs.si](http://www.jakrs.si), na elektronskem naslovu gp.jakrs@jakrs.si oz. pri strokovni svetovalki JAK vsak dan med 10. in 12. uro:

Tjaša Urankar, tel: 01 369 58 25, tjasa.urankar@jakrs.si

**Aleš Novak**

direktor Javne agencije za knjigo RS